OzLabs/hebrew-wiki-articles huggingface dataset:
לורנזו גיליארד

לורנזו ג'רום גיליארד (באנגלית: Lorenzo Gilyard; נולד ב-24 במאי 1950) הוא רוצח סדרתי אמריקאי, שאנס ורצח 13 נשים ונערות בין השנים 1977–1993 בארצות הברית. גיליארד כונה "החונק מקנזס סיטי" ורוב קורבנותיו היו עובדות בתעשיית המין. למחייתו הוא עבד כמפקח בחברת פינוי זבל. הוא הורשע ב-16 במרץ 2007 בשישה אישומים של רצח ונידון לשישה מאסרי עולם ללא אפשרות לשחרור.

==קורות חייו==
גיליארד נולד ב-24 במאי 1950 ללורנזו גיליארד. אביו הורשע באונס ב-1970, אחיו הורשע ברצח ב-1989 ונידון למאסר עולם, ואחותו, עובדת מין, הורשעה ברצח לקוח ב-1983 וריצתה עונש של 10 שנות מאסר. בנערותו היה ידוע בבריונות ובמספר מקרים הכה נשים.

על פי רישומים של הרשויות, בין השנים 1969–1974 נחשד גיליארד ב-5 מקרי אונס, אך לא הורשע. ב-1975 הואשם גיליארד באונס אחותה בת ה-13 של חברתו. הוא כפר באשמת האונס ולבסוף הודה בביצוע מעשה מגונה ונידון למאסר של תשעה חודשים. ב-1980 תקף גיליארד מספר פעמים את אשתו והכה אותה באמצעות אקדח.

בנובמבר 1987 נמצאה גופתה של שילה אינגולד בתוך טנדר שעמד בחצר חנות למכירת כלי רכב. בתשאול שבוצע לבעליו של הטנדר, התברר כי גיליארד היה במקום והתעניין ספציפית בטנדר זה, גם לאחר שנאמר לו כי הטנדר אינו תקין ומשמש לצורך מקור לחלקי חילוף בלבד. הדבר העלה את חשדם של החוקרים לראשונה בגיליארד והוא נעצר, אך שוחרר בשל היעדר ראיות מספקות. ב-2004, כתוצאה מניתוח בדיקות DNA מדגימות הדם והשיער שנלקחו ממנו ב-1987, הוא נעצר שנית וקושר גם ל-12 מקרי רצח נוספים.

גיליארד הואשם בשבעה אישומים של רצח מדרגה ראשונה. כיוון שלא היו עדים למעשים, הראיות המרכזיות נגדו היו דגימות DNA שלו, שנמצאו על גופות הנרצחות. על גופן של 12 מהנרצחות נמצאו סימני זרע של גיליארד ואילו על בגדיה של נרצחת נוספת נמצאו שערות שלו.

רוב קורבנותיו של גיליארד, מלבד אחת (קתרין ברי), היו עובדות מין. כל הנרצחות מתו כתוצאה מחנק לאחר מאבק גופני, נעליהן של כל הנרצחות לא היו על רגליהן וגופותיהן של רובן נמצאו מוטלות במקומות מבודדים ברחבי קנזס סיטי, כאשר על צווארן סימני חניקה ובפיהן מגבת או נייר.

גיליארד הורשע בשישה מתוך שבעה אישומים של רצח מדרגה ראשונה ונגזרו עליו שישה מאסרי עולם, ללא אפשרות לחנינה. הוא זוכה מרצח אחת הקורבנות בשל חוסר ראיות.

==קורבנותיו==
גיליארד הורשע ברצח הנשים הבאות:
* קתרין מ. בארי, בת 34
* נעמי מ. קלי, בת 23
* אן ברנס, בת 36
* קלי א. פורד, בת 20
* שילה אינגולד, בת 36
* כרמלין היבס, בת 30

הוא זוכה בשל חוסר ראיות מהרצח של אנג'לה מאיו, בת 19, שעל גופה לא נמצאו סימני זרע.

קורבנות נוספות שיוחסו לו אך הוא לא הואשם ברציחתן בבית המשפט היו:
* סטייסי ל. סוופורד, בת 17
* גוונדולין קיזין, בת 15
* מרגרט ג' מילר, בת 17
* דבי בלווינס, בת 26
* הגלה קרוגר, בת 26
* קוניי לותר, בת 29

==ראו גם==
* טד בנדי
* גארי רידג'ווי
*המרטש מאטלנטה

==הערות שוליים==

קטגוריה:רוצחים סדרתיים אמריקאים
קטגוריה:אלימות נגד נשים: ארצות הברית
קטגוריה:פרשיות אונס
קטגוריה:אמריקאים שנולדו ב-1950
פיטר טרוורס

פיטר טרוורס (באנגלית: Peter Travers) הוא מבקר קולנוע, עיתונאי ומגיש טלוויזיה אמריקאי, שכתב עבור "פיפל" ועבור "רולינג סטון". טרוורס מארח את תוכנית הראיונות הקולנועית "Popcorn with Peter Travers" בחדשות ABC .

== ביוגרפיה ==
לטרוורס תואר שני באמנויות באנגלית מאוניברסיטת ניו יורק.<ref name="bio"></ref>

הוא הצטרף ל"רולינג סטון" בשנת 1989, לאחר תקופה של ארבע שנים שבה כתב עבור "פיפל".<ref></ref> על פי eFilmCritic.com, טרוורס הוא מבקר הקולנוע שביקורות שלו מופיעות בפרסומות בתדירות הגבוהה ביותר.<ref></ref><ref></ref> הוא הפגין זלזול רב בבמאים מסוימים, ובמיוחד במייקל ביי וסרטיו.<ref> "The four words that can chill this movie critic to the bone are: Directed by Michael Bay".</ref>

טרוורס מגיש האירועים של מבקרי הקולנוע של ניו יורק, אירועי הקרנה ודיונים בשידור חי.<ref></ref> הוא גם מארח את התוכנית "Popcorn with Peter Travers", שבה הוא מראיין שחקנים ובמאים על הפרויקטים האחרונים שלהם ועל חייהם.<ref></ref>

== קישורים חיצוניים ==

* [https://www.rollingstone.com/contributor/peter-travers פיטר טרוורס] באתר "רולינג סטון"
* [https://web.archive.org/web/20180201100131/http://alumnus.caltech.edu/~ejohnson/critics/travers.html הסרטים הטובים ביותר של טרוורס, 1989–2005]

== הערות שוליים ==

קטגוריה:בוגרי מכללת מנהטן
קטגוריה:בוגרי אוניברסיטת ניו יורק
קטגוריה:מבקרי קולנוע אמריקאים
קטגוריה:אמריקאים שנולדו במאה ה-20
פטרישה גרווד

פטרישה גרווד (באנגלית: Patricia Garwood; 28 בינואר 1941 – 24 בפברואר 2019) הייתה שחקנית קולנוע, טלוויזיה ותיאטרון אנגלייה. גרווד הופיעה בגיל תשע בסרט "The Lavender Hill Mob", והיא ידועה בעיקר מהופעתה בתפקיד בריל קרבטרי בחמש העונות של קומדיית המצבים של ה-BBC "אין כמו בבית" ששודרה בין 1983 ל-1987.

==ביוגרפיה==
גרווד נולדה בפייג'נטון שבמחוז דבון. היא למדה משחק ב-Arts Educational School, ובאקדמיה המלכותית לאמנות הדרמה. ב-1960 התחתנה ונולדו לה ארבע בנות. בפברואר 2019 נפטרה גרווד ממחלת לימפומה שאינה הודג'קין בגיל 78.

==פילמוגרפיה==
{| class="wikitable"
! שנה
! שם
! שם באנגלית
! תפקיד
! הערות
|-
| 1951
|
| dir="ltr" | The Lavender Hill Mob
| ילדה
| ללא קרדיט
|-
| 1953
|
| dir="ltr" | The Golden Head
| תלמידה בבית ספר
| סרט טלוויזיה
|-
| 1954
|
| dir="ltr" | The Scarlet Eagle
| סיסלי דאנהם
| סרט טלוויזיה
|-
| 1955
|
| dir="ltr" | Absent-Minded Anna
| ג'ולייט סקוט
| סרט טלוויזיה
|-
| 1955
|
| dir="ltr" | Passage of Arms
| לואיזה ברגנזה
| סרט טלוויזיה
|-
| 1956
|
| dir="ltr" | The Branksome Pearls
| ג'יין גולדן
| סרט טלוויזיה
|-
| 1959
|
| dir="ltr" | Carry On Teacher
| תלמידה
| ללא קרדיט
|-
| 1961
|
| dir="ltr" | The Wind of Change
| לינה
|
|-
| 1961
|
| dir="ltr" | Petticoat Pirates
| רן (Wren)
|
|-
| 1974
| ג'ני: ליידי רנדולף צ'רצ'יל
| dir="ltr" | Jennie: Lady Randolph Churchill
| אלינור וורדנר
| מיני-סדרה
|-
| 1975
|
| dir="ltr" | Within These Walls
| ג'ין טרווליאן
|
|-
| 1979
|
| dir="ltr" | Danger UXB
| גברת באסבי
|
|-
| 1982
|
| dir="ltr" | The Brack Report
| פאט ברק
| סדרת טלוויזיה
|-
| 1983–1987
| אין כמו בבית
| dir="ltr" | No Place Like Home
| בריל קרבטרי
| סדרת טלוויזיה
|-
| 1986
| שובו של שרלוק הולמס
| dir="ltr" | Return of Sherlock Holmes
| גברת ויטני
| בפרק "The Man with the Twisted Lip"
|-
| 1989
| סיפורי המסתורין של רות רנדל
| dir="ltr" | The Ruth Rendell Mysteries
| קיטי סטרותר
|
|}

==קישורים חיצוניים==

==הערות שוליים==

קטגוריה:שחקניות קולנוע וטלוויזיה אנגליות
קטגוריה:שחקניות ילדות אנגליות
קטגוריה:בוגרות האקדמיה המלכותית לאמנות הדרמה
קטגוריה:בוגרי האקדמיה המלכותית לאמנות הדרמה
קטגוריה:בריטיות שנולדו ב-1941
קטגוריה:בריטים שנולדו ב-1941
קטגוריה:בריטיות שנפטרו ב-2019
קטגוריה:בריטים שנפטרו ב-2019
מעשן הנרגילה (בצלאל)

"מעשן הנרגילה" על גבי מאפרת פליז, שנות ה-20–40 של המאה ה-20
"מעשן הנרגילה" הוא מוטיב עיטורי שכיח ביצירות בצלאל, בית מדרש לאמנות ולמלאכות-אמנות מן השנים 1911–1929.
==תיאור==
דמות "מעשן הנרגילה" עוצבה על ידי זאב רבן עבור מוצרי בית הספר "בצלאל". זו היא דמות של ערבי היושב על כיסא נמוך ומעשן נרגילה. הוא לבוש בבגד מזרחי ולראשו הוא חובש טורבן. רבן מציב את הדמות בתוך חלל סגור, כשמעליו תלויה מנורה או מאחוריו מחיצת בד. לרוב ממוסגרת הדמות בתוך מסגרת דמוית קשת מחודדת. מוטיב זה הופיע בעיקר על קופסת גפרורים, מאפרות וצלחות עיטוריות. חפצים אלו מעשו ברובם מכסף בטכניקה של באטיק או בפליז בטכניקה של ריקוע או הטבעה (שטאנץ) של תבנית על גבי פח-פליז. בין העושים שימוש בדגם זה היו משה מורו או קבוצת שרא"ר.

בתערוכה "בצלאל של שץ" (1982) שהתקיימה במוזיאון ישראל, הוצגה צלחת עם דגם זה מאוסף המוזיאון היהודי של ניו יורק ומאפרה.

==הערות שוליים==

קטגוריה:זאב רבן
קטגוריה:בצלאל, בית מדרש לאמנות ולמלאכות-אמנות
קטגוריה:תבליטים
קטגוריה:עישון
קטגוריה:איקונוגרפיה
קונסטנטין קונסטנטינסקו-קלאפס

קונסטנטין קונסטנטינסקו-קלאפס (ברומנית: Constantin Constantinescu-Claps; 20 בפברואר 1884–1961) היה מפקד צבאי רומני במלחמת הבלקן השנייה, מלחמת העולם הראשונה ומלחמת העולם השנייה, שנידון כפושע צבאי ברומניה הקומוניסטית בסוף מלחמת העולם השנייה.

== ביוגרפיה ==
קונסטנטינסקו-קלאפס נולד ב-28 בפברואר 1884 במחוז בוזאו, ממלכת רומניה. בשנים 1903–1905 סיים את לימודיו בבית הספר הצבאי לתותחנים, והתקדם במהלך הקריירה הצבאית, מדרגת לוטננט משנה, לגנרל קורפוס. במהלך מלחמת הבלקן השנייה ומלחמת העולם הראשונה הוא שימש כקפטן ברגימנט התותחנים ה-12, ובסופו של דבר הועלה לדרגת מיור בשנת 1917. במהלך בין שתי מלחמות העולם הוא עלה בשורות הצבא הרומני.

ב-1 בפברואר 1940 מונה למפקד הקורפוס ה-10 ותאם את נסיגתו במהלך הכיבוש הסובייטי בבסרביה וצפון בוקובינה. ב-18 ביולי 1941, במהלך מבצע ברברוסה, פיקד על הקורפוס ה-11 והשתתף במבצע מינכן ובמהלך המצור על אודסה. ב-9 בנובמבר 1941 מונה למפקד הארמייה הרומנית הרביעית ונלחם עמה בקרב סטלינגרד. ב-10 בפברואר 1943 הודח מתפקידו והוחלף על ידי קונסטנטין סנטסקו.

קונסטנטינסקו-קלאפס פרש מהצבא בשנת 1943, נעצר בשנת 1951, ונידון ל-15 שנות מאסר בשנת 1954, אך בשנת 1955 הוא שוחרר.

בשלבים הראשונים של מבצע ברברוסה גנרל ניקולה סיפרקה ציין: "הגנרל קונסטנטינסקו הוביל את כוחותיו עם הרבה יכולת, וגרם בעקיפין לנסיגת הכוחות הסובייטים בין נהר הדניסטר לאגם סוהוז. אני מחשיב אותו כמפקד צבאי טוב מאוד, שמחזיק בדבקות רבה ובאופטימיות יקרה".

הוא קיבל את מסדר הכתר (רומניה), את מסדר כוכב רומניה ואת מסדר מיכאל האמיץ. למרות דרגתו ובניגוד להרבה גנרלים רומנים אחרים, הוא מעולם לא קיבל מדליות גרמניות והיה בסכסוך עם יון אנטונסקו בגלל עמדתו האנטי-פשיסטית.

== קישורים חיצוניים ==
* [http://www.generals.dk/general/Constantinescu-Claps/D._Constantin/Romania.html גנרלים במלחמת העולם השנייה]

קטגוריה:אנשי צבא רומנים במלחמת העולם השנייה
קטגוריה:אנשי צבא רומנים במלחמת העולם הראשונה
קטגוריה:רומנים שנולדו ב-1884
קטגוריה:רומנים שנפטרו ב-1961
מפרץ אלטאנין

מפרץ אלטאנין (באנגלית: Eltanin Bay) הוא מפרץ לחוף דרום ים בלינגסהאוזן בארץ אלזוורת', שבאנטארקטיקה. 

רוחבו של פתח המפרץ - 65 קילומטרים; המפרץ חודר לתוך קו החוף של ארץ אלזוורת', ממערב לחצי האי וירת'. 

זרמי הקרח פוקס, פריגנו ואליסון נשפכים אל מפרץ אלטאנין.

== היסטוריה ==
=== גילוי ומיפוי המפרץ ===

המפרץ מופה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית, בין השנים 1961–1966.

=== מקור השם ===

שמו של המפרץ ניתן לו על ידי הוועדה המייעצת לשמות אנטארקטיים.

המפרץ נקרא על שמה של אוניית צי ארצות הברית אלטאנין, אשר עשתה מסעות מחקר רבים באוקיינוס הדרומי; ואשר הפליגה לאנטארקטיקה בין ספטמבר 1966 ונובמבר 1967.

== ראו גם ==

* חצי האי וירת'
* מפרץ פלאדרר

== לקריאה נוספת ==

<div class="mw-content-ltr">• Bingham, Robert G & King, Edward & Larter, Robert & Pritchard, Hamish & Smith, Andrew & Vaughan, David. (2010), [https://www.researchgate.net/publication/317056907_Investigating_ice_flow_into_Eltanin_Bay_Bellingshausen_Sea_West_Antarctica Investigating ice flow into Eltanin Bay, Bellingshausen Sea, West Antarctica], ntarctic Funding Initiative Workshop, At Murray Edwards College, Cambridge, UK</div>

<div class="mw-content-ltr">• Bingham, Robert G.; King, Edward C.; Larter, Robert D.; Pritchard, Hamish D.; Smith, Andrew M.; Vaughan, David G., [https://ui.adsabs.harvard.edu/abs/2010EGUGA..12.4657B/abstract Ferrigno Ice Stream, West Antarctica: new boundary conditions for a catchment losing ice rapidly to dynamic thinning], EGU General Assembly 2010, held 2-7 May, 2010 in Vienna, Austria, p.4657 </div>

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:4477 מפרץ אלטאנין] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=4215&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מפרץ אלטאנין] באתר הגאזט האנטארקטי המשווה SCAR של ממשלת אוסטרליה
* [https://www.usgs.gov/media/images/eltanin-bay-west-antarcticalandsat-8-oli תצלום לוויין של מפרץ אלטאנין] באתר נאס"א
* [http://www.marineregions.org/gazetteer.php?p=details&id=13126 מפרץ אלטאנין] באתר marineregions
* [https://www.yr.no/place/Antarctica/Other/Eltanin_Bay/long.html תחזית מזג אוויר עדכנית ארוכת טווח עבור מפרץ אלטאנין]
* [https://landsat.gsfc.nasa.gov/antarctic-coastline-images-reveal-four-decades-of-ice-loss-to-ocean/ נסיגת הקרח של זרם הקרח פוקס וזרם הקרח פריגנו במפרץ אלטאנין] 

== הערות שוליים ==

קטגוריה:ארץ אלזוורת': מפרצים
זרם הקרח אליסון

זרם הקרח אליסון (באנגלית: Alison Ice Stream) הוא זרם קרח בארץ אלזוורת' שבאנטארקטיקה.

אורכו של זרם הקרח 15 קילומטרים.

זרם הקרח נשפך אל מפרץ אלטאנין דרומית לחצי האי וירת'.

== היסטוריה ==
=== מקור השם ===

שמו של זרם הקרח ניתן לו על ידי הוועדה המייעצת לשמות אנטארקטיים.

זרם הקרח נקרא על שמה של אליסון קוק (Alison Cook), מומחית מחשבים בסקר האנטארקטי הבריטי, שהייתה חלק מהצוות המשותף של הסקר הבריטי והסקר האמריקאי להכנת מפות המציגות את השינוי בקרחונים ובקו החוף של חצי האי האנטארקטי, בסוף שנות ה-90 ובראשית שנות האלפיים.

== ראו גם ==
* זרם הקרח פריגנו
* זרם הקרח פוקס

== לקריאה נוספת ==

<div class="mw-content-ltr">• Frazer D. W. Christie, Robert G. Bingham, Noel Gourmelen, Simon F. B. Tett, Atsuhiro Muto, [https://agupubs.onlinelibrary.wiley.com/doi/full/10.1002/2016GL068972 Four‐decade record of pervasive grounding line retreat along the Bellingshausen margin of West Antarctica], https://doi.org/10.1002/2016GL068972</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:18335 זרם הקרח אליסון] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=135848 זרם הקרח אליסון] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=17442&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR זרם הקרח אליסון] באתר הגאזט האנטארקטי המשווה SCAR של ממשלת אוסטרליה

== הערות שוליים ==

אליסון
מגפת הקורונה בסנגל

מגפת נגיף הקורונה התפרצה בסנגל ב-2 במרץ 2020.

== רקע ==
ב־12 בינואר 2020 אישר ארגון הבריאות העולמי (WHO) כי נגיף הקורונה הוא הגורם למחלת נשימה בעיר ווהאן, מחוז חוביי, סין.

יחס ההרוגים במקרה של COVID-19 נמוך בהרבה מה-SARS בשנת 2003,<ref name="Imperial13March2020"></ref><ref name="Gov.ukHCIDDef"></ref> אך ההעברה גדולה.<ref name="WFSA"></ref>

== ציר זמן ==

ב -2 במרץ 2020, גבר בן 54 מצרפת היה המקרה המאושר הראשון של COVID-19 בסנגל.<ref name="senegal.1"></ref>

המקרה המאושר השני של COVID-19 היה תייר צרפתי שהגיע לדקר מצרפת.<ref></ref>

עד 4 במרץ 2020 מספר המקרים עלה לארבעה, כאשר שני המקרים הנוספים הם אזרחים זרים.<ref></ref>

ליגת אפריקה בכדורסל דחתה את תחילת העונה.<ref></ref>

ב־10 במרץ אזרח סנגל שחזר מאיטליה נמצא חיובי והפך למקרה החמישי במדינה.<ref></ref>

ב־12 במרץ 2020 הוכרזו בסנגל עוד חמישה מקרים נוספים שהיו בני משפחה למקרה מאושר של אזרח סנגל שחזר מאיטליה.<ref></ref>

נכון ל 15 במרץ היו 24 מקרים מאושרים בסנגל.<ref></ref> סנגל הטילה מגבלות נסיעה וסגרה את בתי הספר למשך שלושה שבועות בתגובה לווירוס הקורונה. הממשלה גם אסרה על התכנסויות ציבוריות במשך חודש, כולל עלייה לרגל מוסלמית ונוצרית.<ref name="corona"></ref>

ב־23 במרץ הכריזה סנגל על מצב חירום.<ref></ref>

נכון לסוף ינואר 2021, ישנם בסנגל 592 מתים, ו-25,127 מקרי הדבקה מתוכם הבריאו 20,870.
==קישורים חיצוניים==

== הערות שוליים ==

סנגל
קטגוריה:סנגל: היסטוריה
קטגוריה:אפריקה: בריאות ורפואה
הסוכנות הממלכתית להגנה וחקירות

הסוכנות הממלכתית להגנה וחקירות (בבוסנית, קרואטית, סרבית לטינית: Državna agencija za istrage i zaštitu, SIPA, סרבית קירילית: Државна агенција за истрагу и заштиту, СИПА) היא סוכנות המשטרה הרשמית של בוסניה והרצגובינה.<ref></ref> הסוכנות נמצאת תחת ניהול ישיר של משרד הביטחון של בוסניה והרצגובינה.

== היסטוריה ==
הארגון הוקם בשנת 2002 במקומה של סוכנות ההגנה והמידע (בוסנית: Agencija za zaštitu informacija) של הרפובליקה של בוסניה והרצגובינה. היא הוקמה בעיר הבירה בסרייבו בשנת 1992 על ידי משרד הפנים, אולם עקב המצב באותה תקופה עם פרוץ מלחמת אזרחים, היחידה התמקדה יותר בלחימה עירונית. לאחר המלחמה נחתם הסכם דייטון, שהביא לפירוק הסוכנות וליצירת SIPA, הסוכנות הממלכתית להגנה וחקירות, אשר הוקמה בשנת 2002 על ידי משרד הפנים.

בהתאם לחוק הסוכנות הממלכתית לחקירות והגנה ובהתאם לתקנות אחרות, SIPA מבצעת משימות הנמצאות בתחום שיפוטה ברחבי בוסניה והרצגובינה. זהו גם הכלי הבסיסי ליציבות המדינה וכלי הגורם לתושבי בוסניה והרצגובינה להרגיש בטוחים ובטוחים מפני איומים במדינה.<ref></ref>

פעילויות SIPA כוללות מעצרים של אנשים החשודים בביצוע פשעי מלחמה, כמו גם חקירת פעילויות הלבנת הון, מאבק בפשע מאורגן ומלחמה בטרור, מתן תוכנית להגנת עדים, תמיכה, והקמת ופיתוח יחידות מיוחדות, המקבילות המקומיות ל-SWAT האמריקני או ל-SOBR הרוסי.

== ארגון ==
SIPA התחילה עם שלושה עובדים בלבד, ואילו כיום היא מונה מעל 850 עובדים העובדים ב-11 יחידות ארגוניות במטה הסוכנות ובארבעה משרדים אזוריים בערים סרייבו, טוזלה, באניה לוקה ומוסטר. הסוכנות עוסקת במניעה, חשיפה וחקירת פשע מאורגן, מאבק בטרור וסחר בלתי חוקי - איתור פושעי מלחמה, מאבק בסחר באנשים.

== קישורים חיצוניים ==

* 
==הערות שוליים ==

קטגוריה:בוסניה והרצגובינה: צבא וביטחון
קטגוריה:משטרות מדינתיות
שילה בנסון

שילה בנסון (באנגלית: Sheila Benson; 4 בדצמבר 1930 - 23 בפברואר 2022) הייתה עיתונאית ומבקרת קולנוע אמריקאית.<ref name="awfj.org"></ref>

בנסון הייתה מבקרת קולנוע ומראיינת בעיתון "פסיפיק סאן" המקומי בקליפורניה, ותרמה למוסף "Good Movies" ברבעון "CoEvolution Quarterly" של סטיוארט בראנד, בשנים 1979–1981. היא הייתה מבקרת הקולנוע הראשית של "לוס אנג'לס טיימס" בין השנים 1981–1991, ולאחר מכן מבקרת כללית לבידור ואמנות (1991). היא הייתה מבקרת קולנוע עבור Microsoft Cinemania, סדרת תקליטורים לקריאה בנושא קולנוע של מיקרוסופט, מאז הקמת הפרויקט בשנת 1995 ועד שהוא בוטל, ביוני 1998.

בנסון, שהייתה חברה באיגוד המבקרים האמריקני ובברית עיתונאיות הקולנוע , לימדה כתיבה ביקורתית באוניברסיטת קליפורניה בלוס אנג'לס. היא הייתה חברה בחבר השופטים של פסטיבל הסרטים הבינלאומי בברלין ה-35<ref name="Berlinale 1985"></ref> בשנת 1985, ובחבר השופטים בפסטיבלי הקולנוע של שיקגו, מונטריאול, מנילה, הוואי, סיאטל, אספן, טאוס ובפסטיבל סאנדנס בפארק סיטי שביוטה.

סיקור, מסות וראיונות פרי-עטה של בנסון הופיעו בכתבי העת "Interview", "Variety", "Premiere", "Film Comment", "Time Out", "San Francisco Examiner Magazine", "The Globe and Mail" ו"ניו יורק טיימס".

בנסון זכתה בפרס וסטה על תרומתה לאמנויות בדרום קליפורניה, והייתה המחברת והמארחת של אירוע המחווה של האקדמיה האמריקאית לקולנוע במלאת 100 שנה ליום הולדתה של מרי פיקפורד בשנת 1993.

מאז שעברה לסיאטל בשנת 2006, היא הייתה סוקרת של סרטים וספרים עבור "Seattle Weekly". בנוסף, היא כתבה ב-Critic Quality Feed.

נפטרה ב-23 בפברואר 2022.

== קישורים חיצוניים ==
* 
==הערות שוליים==

;ביאורים

קטגוריה:עיתונאיות אמריקאיות
קטגוריה:עיתונאים אמריקאים
קטגוריה:בוגרות אוניברסיטת קליפורניה בלוס אנג'לס
קטגוריה:בוגרי אוניברסיטת קליפורניה בלוס אנג'לס
קטגוריה:סגל אוניברסיטת קליפורניה בלוס אנג'לס
קטגוריה:מבקרי קולנוע אמריקאים
קטגוריה:אמריקאיות שנולדו ב-1930
קטגוריה:אמריקאים שנולדו ב-1930
קטגוריה:אמריקאיות שנפטרו ב-2022
קטגוריה:אמריקאים שנפטרו ב-2022
Turn It Up (אלבום)

Turn It Up (בעברית: להגביר) הוא אלבום הבכורה של הזמרת הבריטית פיקסי לוט. האלבום יצא לאור ב-11 בספטמבר 2009 על ידי חברת התקליטים מרקורי רקורדס. מתוך האלבום יצאו שישה סינגלים, כולל הלהיט "".

האלבום הגיע למקום השישי במצעד האלבומים הבריטי.<ref></ref>

==רשימת רצועות==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!בריטניה (BPI)<ref></ref>
|פלטינה 2×
|874,038<ref></ref>
|}

== קישורים חיצוניים ==
* 

==הערות שוליים==

קטגוריה:אלבומי בכורה מ-2009
קטגוריה:אלבומי פיקסי לוט
קטגוריה:אלבומים שהופקו על ידי ג'ון שנקס
קטגוריה:אלבומים שהופקו על ידי גרג קורסטין
קטגוריה:אלבומים שהופקו על ידי טובי גד
קטגוריה:אלבומי חברת מרקורי רקורדס
אבשלום אריאל

אבשלום אריאל (נולד ב-1992) הוא פזמונאי, מלחין ומפיק מוזיקלי ישראלי.

== ביוגרפיה ==
נולד ב-1992 לרות קנר ושלמה אריאל. בגיל 10 התחיל ללמוד גיטרה חשמלית. למד בתיכון תלמה ילין במגמת הג'אז. במהלך הלימודים, הקים יחד עם המוזיקאי תומר אלדור את ההרכב "לילה אקפלה אנסמבל", ויצא איתו לסיבוב הופעות בניו יורק, ניו ג'רזי וטנסי. בהיותו בתיכון, היה חלק מלהקת הרוק סאל חרדלי יחד עם יהונתן שמילוביץ, שאול ברקן, אורי קוטנר וטום בוליג. האלבום של הלהקה, "סאל חרדלי" יצא בשנת 2017 בלייבל נוער אבוד.<ref></ref>

בשנת 2011 כשהיה בן 18 יצר את אופרת הרוק "מקהלת הנערות של Love ביץ'" בהשתתפות 11 נגנים וזמרים ביניהם נגה ארז, בן טברסקי ועומר שונברגר. האלבום של היצירה יצא ב-2012. בין 2012 ל-2016 למד קומפוזיציה בבית הספר למוזיקה ע"ש בוכמן-מהטה באוניברסיטת תל אביב. במהלך הלימודים הלחין יצירות ושיתף פעולה עם אנסמבלים רבים בישראל ובעולם. בשנת 2014 נבחר להיות הנציג הישראלי של איגוד הקומפוזיטורים בישראל בפסטיבל ה-32 של איגוד הקומפוזיטורים האסיאתי בטוקיו יפן. באותה שנה קיבל את הפרס ע"ש אברהם קלון למלחינים צעירים. יצירותיו בוצעו בין השאר בסמינר הקיץ למוזיקה חדשה בדרמשטט ופסטיבל צליל מעודכן.

ב-2018 השתתף בהפקה של השיר זוכה האירוויזיון "Toy". עבור השיר, זכה אריאל בפרס אקו"ם להישג יוצא דופן בזירה הבינלאומית, יחד עם שאר יוצרי השיר סתיו בגר ודורון מדלי, וברזילי עצמה. ב-2019 הוציא את האלבום "ריצה", שיצר בשיתוף קבוצת התיאטרון של אימו, רות קנר. האלבום מבוסס על הסיפור "ריצה אל הים", שנכתב על ידי ס. יזהר. באלבום מתארחת זוכת האירוויזיון נטע ברזילי, איתה עבד אריאל על האלבום טרם פורסמה. באותה השנה, השתתף בכתיבה והלחנה של שירה של ברזילי, "באסה סבבה". בהמשך אותה שנה כתב יחד עם עומר אדם, נטע ברזילי, דורון מדלי והפיק לצד ינון יהל את השיר "Beg" של עומר אדם ונטע ברזילי. ב-2020 יצא שירה של נטע ברזילי "Ricki Lake", שהפיק לצד צמד המפיקים האמריקאים האריסטוקרטים. ב-2021 כתב יחד עם סטטיק, ג׳ורדי, נטע ברזילי ויסמין מועלם את השיר "אפס מאמץ", מתוך אלבום הבכורה של סטטיק ובן-אל תבורי, שבעה ירחים. כמו כן, הוא כתב והפיק את השירים CEO ו-DUM, יחד עם נטע ברזילי, איתי שמעוני ובועז ואן דה ביטס. בשנת 2022 הפיק את "I Love My Nails" ואת "Playground Politica".

אריאל מתגורר בבת ים.

== קישורים חיצוניים ==

* 
* 

== הערות שוליים ==

קטגוריה:פזמונאים ישראלים
קטגוריה:מלחינים ישראלים
קטגוריה:מלחינים ישראלים במוזיקה הקלאסית
קטגוריה:מפיקים מוזיקליים ישראלים
קטגוריה:זוכי פרס אקו"ם
קטגוריה:בוגרי תלמה ילין
קטגוריה:בוגרי בית הספר למוזיקה ע"ש בוכמן-מהטה, אוניברסיטת תל אביב
קטגוריה:ישראלים שנולדו ב-1992
אינוקנטי סמוחוואלוב

אינוקנטי סרגייביץ' סמוחוואלוב (ברוסית: Иннокентий Сергеевич Самохвалов; 3 באוקטובר 1997 – 20 באפריל 2020) היה כדורגלן רוסי, ששיחק במדי קאזאנקה, קבוצת הבת של לוקומוטיב מוסקבה בעמדת הקשר.

התפרסם בכלי התקשורת ברוסיה, לאחר שנודע כי מת בפתאומיות מאי ספיקת לב במהלך אימון בוקר בגיל 22.

==ביוגרפיה==
הוא גדל במיטישצ'י שבמחוז מוסקבה ושיחק באקדמיית הכדורגל של לוקומוטיב מוסקבה ב-3 במרץ 2015 עבר לקבוצה הבוגרת והיה אחד השחקנים המובילים בקבוצת הנוער של הקבוצה.

בעונת 2017/2018 הושאל למשך עונה אחת לקבוצת טקסטילשצ'יק איוואנובו.

בעונת 2018/2019 עבר לקבוצת הבת של לוקומוטיב מוסקבה, קאזאנקה מוסקבה, מליגת הכדורגל המקצוענית של רוסיה. הוא נחשב לשחקן מבטיח ואף זומן להרכב נבחרת רוסיה בכדורגל, אך לא זכה לשחק בשורותיה.

יחד עם קבוצת הנוער של לוקומוטיב זכה באליפות רוסיה בכדורגל לנוער בעונת 2015/16 והיה בהרכב הקבוצה הבוגרת כשהיא זכתה ב בעונת 2019.

ב-20 באפריל 2020 מת במוסקבה במפתיע במהלך ריצת בוקר, מותו דווח בכלל אמצעי התקשורת במדינה שדיווחו כי סיבת המוות הייתה אי ספיקת לב. הותיר מאחוריו אישה ובת.

==קישורים חיצוניים==

* [https://premierliga.ru/players/Samohvalov-Innokentiy אינוקנטי סמוחוואלוב], באתר ליגת העל הרוסית בכדורגל
* [https://www.fclm.ru/ru/lokoteam/players/222 אינוקנטי סמוחוואלוב], באתר לוקומוטיב מוסקבה
* [https://www.sports.ru/tags/161016859/ אינוקנטי סמוחוואלוב], באתר sports.ru
* [https://news.sportbox.ru/Vidy_sporta/Futbol/Samohvalov-Innokentiy-Futbol-03101997 אינוקנטי סומחוואלוב], באתר sportbox.ru

==הערות שוליים==

קטגוריה:קשרי כדורגל רוסים
קטגוריה:כדורגלנים רוסים
קטגוריה:כדורגלני לוקומוטיב מוסקבה
קטגוריה:רוסים שנולדו ב-1997
קטגוריה:רוסים שנפטרו ב-2020
אברהם וינברג (בני ברק)

הרב אברהם וינברג (נולד בכ"ט בחשוון ה'תש"ה, נובמבר 1944) הוא אחד משני אדמו"רי סלונים הנוכחיים. שם חצרו מאוית בכתיב יידי "סלאנים" כדי להבדיל מהחצר שבראשה עמד רבי שלום נח ברזובסקי ושמה מאוית "סלונים".

==ביוגרפיה==
נולד למיכל אהרן וינברג-צאצא בן אחרי בן מהאדמור הראשון מסלונים ר' אברהם ויינברג דרך בנו יחיאל מיכל אהרן, ולחיה גליקמן-פורוש. בילדותו למד בתלמוד תורה "סיני" בירושלים ובבחרותו בישיבת בית אברהם. נישא לבתו של שמואל וינברג בנו של האדמו"ר רבי אברהם וינברג ה"ברכת אברהם".

בין השנים תשל"ג-תשמ"ב כיהן כר"מ בישיבת תומכי תמימים לוד.

מתגורר בבני ברק אך בחגים ובשבתות מיוחדות הוא נמצא במרכז החסידות בשכונת קריית צאנז בירושלים.

==בהנהגת החסידות==
רבי אברהם וינברג
בשנת תשמ"א (1981) כחודש לפני פטירת האדמו"ר רבי אברהם, הכתירו רוב החסידים את חתנו רבי שלום נח ברזובסקי לאדמו"ר, קבוצה מהחסידים התנגדו להכתרה ולאחר פטירת רבי אברהם פרשו מן החסידות, ולאדמו"ר הכתירו את הרב וינברג. על רקע הפרישה ניצתה מחלוקת בין הפלגים, שלא שככה עד היום. 

פלג זה מאיית את שם החסידות בכתיב יידי "סלאנים", בעוד הפלג המרכזי נוהג לכתוב סלונים. (בסלנג הפנים-חרדי מקובל לכנות את סלונים "ווייסע" (הלבנים) ואת סלאנים "שווארצע" (השחורים)) חצרו נחשבת לשמרנית יחסית לחסידות סלונים, שתחת נשיאות רבי שלום נח הפכה לפתוחה יותר.

בתקופת כהונתו הוקמו קהילות ומוסדות של החסידות בירושלים, בני ברק, בית שמש, אלעד, אשדוד, ובטבריה; וכן בארצות הברית (בורו פארק, ויליאמסבורג ומונסי) ובאנגליה. ב-2016 היו בחצר 732 בתי אב.. בשנת 2022 מנתה הקהילה 1270 בתי אב.

=== השתתפות בבחירות ===
הוא אינו מצביע בבחירות בישראל, אך אינו אוסר על חסידיו להצביע, שכן מחד גיסא היה ה"ברכת אברהם" מראשי אגודת ישראל אולם מאידך גיסא היה רבי מרדכי חיים סלונים מתנגד חריף למדינת ישראל ואסר את ההשתתפות בבחירות. בין חסידיו חלקם מצביעים וחלקם אינם מצביעים, בעיקר צאצאי המשפחות ה"טברייניות" שהתחנכו אצל הרמ"ח.

לקראת הבחירות לכנסת ה-23 קרא לחסידיו לא להצביע לאגודת ישראל, עקב כניסתה לממשלה ולקיחת תפקיד שר עבור יעקב ליצמן, בעוד שלטענתו גדולי ישראל הורו לאגודת ישראל להימנע מלקחת תפקידי שרים כבר בשנת תשל"ז, כשנכנסה לקואליציה של מנחם בגין. לאחר שנפגש עם רבי ישראל הגר, האדמו"ר מוויז'ניץ וחבר נשיאות מועצת גדולי התורה של אגודת ישראל קרא להצביע, בנימוק שקיבל התחייבות שאגודת ישראל לא תיקח יותר תפקידי שרים. עם זאת, לאחר שהוחלט על מינויו של ליצמן לשר השיכון תקף הרב וינברג את חברי הכנסת של אגודת ישראל, ואמר שהוא מתחרט על קריאתו להצביע. והחל מהבחירות הבאות חסידיו אינם משתתפים בבחירות.

בשנים הבאות המשיך להקצין את עמדותיו, ובשנת תשפ"ג הודיע על הקמת תלמוד תורה חדש לחסידיו בבית שמש, שלא יקבל תקציבים מקופת המדינה.

==הערות שוליים==

קטגוריה:בני ברק: אדמו"רים
קטגוריה:ירושלים: רבנים
קטגוריה:אדמו"רי סלונים
קטגוריה:ירושלים: אדמו"רים
קטגוריה:ישראלים שנולדו ב-1944
היכל התהילה של ה-WWE לשנת 2010

{| class="wikitable" align="left"
|-
! colspan="3" align="center" | היכל התהילה של ה-WWE (2010)
|-
! colspan="3" align="center" | מידע
|-
| ארגון || colspan="2" | WWE
|-
| תאריך || colspan="2" | 27 במרץ 2010
|-
| עיר || colspan="2" | פיניקס, אריזונה
|-
| אולם || colspan="2" | תיאטרון דודג'
|-
! colspan="3" align="center" | סדרת טקסי היכל התהילה של ה-WWE
|-
|align="center"|2009
|align="center"|2010
|align="center"|2011
|}
היכל התהילה של ה-WWE (2010) היה טקס הוקרה למחזור ה-11 במסגרת טקסי היכל התהילה של ה-WWE המסורתיים. האירוע הופק על ידי ארגון ההיאבקות האמריקאי, World Wrestling Entertainment (WWE) ב-27 במרץ 2010 בתיאטרון דודג', שבפיניקס, אריזונה. האירוע היה חלק מסוף השבוע של רסלמניה 26. האירוע הונחה על ידי ג'רי לולר. גרסה של שעה אחת מהטקס שודרה בערוץ הטלוויזיה USA. כמו כן, במרץ 2015, הטקס התווסף לתוכן ערוץ הטלוויזיה של ה-WWE Network.

==מחזור==
===יחידני===
* הכוכבים הראשיים של המחזור מופיעים בכתב מודגש

{|class="wikitable"
|-
! class="unsortable"| תמונה
! שם במה(שם לידה)
! style="width:20%;"| הוכנס/ה על ידי
! class="unsortable"| הישגים בולטים במהלך הקריירה המוכרים על ידי ה-WWE
|-
"איש מיליון הדולר" טד דיביאסי
|טד דיביאסי ג'וניור וברט דיביאסי
|
* 4 פעמים אלוף צפון אמריקה במשקל כבד של Mid-South
* יוצר ופעמיים מחזיק באליפות המיליון דולר
* 3 פעמים אלוף הזוגות העולמי של ה-WWF
* מלך הזירה (1988)
|-
אנטוניו אינוקי
|סטן האנסן
|
* מייסד הארגון New Japan Pro-Wrestling
* פעמיים אלוף אמנויות הלחימה העולמי במשקל כבד של WWWF/WWF 
* פעם אחת האלוף במשקל כבד של IWGP
|-
וונדי ריכטר
|רודי פייפר
|
* פעמיים אלופת הנשים של ה-WWF
* פעם אחת אלופת הנשים של AWA
* פעמיים אלופת זוגות הנשים של NWA
|-
|
|מוריס "מד דוג" ואשון
|פאט פאטרסון
|5 פעמים אלוף העולם במשקל כבד של AWA
|-
גורג'ס ג'ורג'(ג'ורג' ואגנר)
|דיק בייר
|
* כניסה לאחר המוות: יוצג על ידי אשתו לשעבר, בטי ואגנר
* פעם אחת אלוף העולם במשקל כבד של AWA בגרסת בוסטון
|-
|
|סטו הארט
|ברט הארט
|
* כניסה לאחר המוות: יוצג על ידי ברט הארט וכל ילדיו האחרים, סמית', ברוס, קית', ויין, אלי, ג'ורג'יה, אליסון, רוס ודיאנה
* מייסד הארגון Stampede Wrestling בקלגרי, קנדה בשנת 1948
* הקים את בית ספר ההיאבקות "הצינוק", שבו אימן מספר רב של מתאבקי WWE
|}

===סלבריטי===

{|class="wikitable" style="font-size: 95%"
|-
! class="unsortable"| תמונה
! style="width:25%;"| שם
! style="width:10%;"| מקצוע
! style="width:20%;"| הוכנס על ידי
! class="unsortable"| הערות
|-
בוב יוקר
|שחקןכרוז בייסבול
|דיק אברסול
|מראיין אורח/כרוז ברסלמניה 3 וברסלמניה 4
|}

==קישורים חיצוניים==
* 

==הערות שוליים==

קטגוריה:מופעי ה-WWE
קטגוריה:טקסי היכל התהילה של ה-WWE
קרל-הנס לונגרסהאוזן

קרל-הנס לונגרסהאוזן (בגרמנית: Carl Hans Lungershausen; 20 ביולי 1896 – 27 בדצמבר 1975) היה גנרל בצבא הגרמני שפיקד על כוחות שריון במלחמת העולם השנייה.

== ביוגרפיה ==
=== ראשית חייו ===
לונגרסהאוזן נולד ב-20 ביולי 1896 בדרמשטאדט, ועם פרוץ מלחמת העולם הראשונה בשנת 1914 התגייס לצבא הקיסרות הגרמנית והצטרף לרגימנט הדרגונים ה-14, עמו לחם במלחמת העולם הראשונה. על פעולותיו בקרבות הוענק לו עיטור צלב הברזל דרגה ראשונה ושנייה וצלב הכבוד של מלחמת העולם 1914/1918.

לאחר המלחמה נותר לונגרסהאוזן ברייכסווהר, ומילא בו תפקידי פיקוד ומטה. ב-1 באוקטובר 1936 הוא מונה למפקד הגדוד ה-1 ברגימנט הפרשים ה-8, וב-1 בפברואר 1939 הועלה לדרגת אוברסט לוטננט.

=== מלחמת העולם השנייה ===
לונגרסהאוזן לחם עם גדודו במהלך הפלישה לפולין והמערכה על צרפת, וב-1 בנובמבר 1940 הוא הועלה לדרגת אוברסט. ב-1 ביוני 1941 הוא מונה למפקד רגימנט הפאנצרגרנדיר ה-7, שהיה חלק מדיוויזיית הפאנצר ה-7, ולחם עמו במהלך מבצע ברברוסה. ב-1 באפריל 1942 הוא מונה למפקד חטיבת הפאנצרגרנדיר ה-7, וב-1 באוקטובר אותה שנה הועלה לדרגת אוברסט. ב-13 ביולי 1942 הוא מונה למפקד הדיוויזיה הקלה ה-90, וב-10 באוגוסט הוא מונה למפקד הדיוויזיה ה-164. ב-1 באוקטובר הוא הועלה לדרגת גנרל מיור, ובסוף אותו חודש לחם עם הדיוויזיה בקרב אל עלמיין השני. לאחר מכן לחם עם הדיוויזיה במערך המערכה בתוניסיה, וב-23 במאי 1943 הוא מונה למפקד דיוויזיית סרדיניה, וב-6 ביולי 1943 שונה שמה לדיוויזיית הפאנצרגרנדיר ה-90. ביולי 1944 הוא מונה למפקח על היחידות האיטלקיות של הוורמאכט שפעלו ב"OB Südwest" תחת פיקודו של אלברט קסלרינג עד ה-1 במרץ 1945.

=== לאחר המלחמה ===
לאחר המלחמה הוא חזר להתגורר בדרמשטאדט, עד מותו ב-27 בדצמבר 1975.

== קישורים חיצוניים ==
* [https://www.feldgrau.com/WW2-German-Officer-Carl-Hans-Lungershausen קרל-הנס לונגרסהאוזן] באתר feldgrau

קטגוריה:גנרלים בוורמאכט
קטגוריה:מעוטרי הצלב הגרמני בזהב
קטגוריה:חיילי הרייכסווהר
קטגוריה:אנשי צבא גרמנים במלחמת העולם הראשונה
קטגוריה:גרמנים שנולדו ב-1896
קטגוריה:גרמנים שנפטרו ב-1975
קדיש (סרט, 2019)

קדיש (ברוסית: Кадиш) הוא סרט קולנוע רוסי משנת 2019 בבימויו של קונסטנטין פם. כמו סרטו הקודם של קונסטנטין, גם סרט זה מוקדש לזכר קרבנות השואה.<ref></ref>

== עלילה ==
עדותו של אסיר לשעבר במחנה הריכוז מתעמתת והופכת את חייהם של שני צעירים מעולמות שונים סביבם ושופכת אור על ההיסטוריה הטרגית של משפחתם.

== שחקנים ודמויות ==
* לן קודרג'וויצקי – ליאוניד
* מריה קינג – רחל
* ולדימיר קושבוי – ליאו
* מיכאיל גורווי – ריצ'רד
* ויאצ'סלב צ'פורצ'נקו – קורט
* אנז'ליקה קשירינה – קטיה
* עלים קנדור – שלמה
* ויאצ'סלב גננקו – משה

== הפקה ==
הסרט צולם בהפקה משותפת רוסית-בלארוסית. הצילומים נערכו במוסקבה, ניו יורק, פראג, ברסט, מינסק והסתיימו בישראל.<ref></ref>

הסרט נוצר בתמיכתו הכספית של משרד התרבות של רוסיה, כמו גם פילנתרופים פרטיים.
== פרסים ==
הסרט הוקרן בבכורה כחלק מתוכנית התחרות של פסטיבל סרטי ECG הראשון בלונדון ביוני 2019, שם הסרט זכה בגראן פרי.<ref></ref> הסרט גם התמודד על פרס גלובוס הזהב בקטגוריית "הסרט הזר הטוב ביותר".<ref></ref> קונסטנטין פם נכנס גם לרשימה הארוכה של פרס נשר הזהב של האקדמיה הלאומית לקולנוע של רוסיה לשנת 2019 בקטגוריית "הבמאי הטוב ביותר".<ref></ref> הסרט "קדיש" גם נבחן גם על ידי ועדת האוסקר בבלארוס, אך לא נבחר.<ref></ref>
* פסטיבל סרטי ECG הראשון בלונדון, גראן פרי.
* פסטיבל סרטי סתיו של אמור, בבלאגובשצ'נסק, רוסיה - 2019, התסריט הטוב ביותר, בחירת המדיה.<ref></ref>
* פסטיבל הסרטים הבינלאומי של סוצ'י 2019, פרס המוזיקה הטובה ביותר.<ref></ref>

== שותפים רשמיים ==
* פדרציית הקהילות היהודיות של רוסיה.<ref></ref>
* הקונגרס היהודי-רוסי.
* חב"ד אודסה.

== קישורים חיצוניים ==
* 
== הערות שוליים ==

קטגוריה:הצלה בשואה
קטגוריה:סרטי 2019
קטגוריה:סרטי מלחמה אפיים
קטגוריה:סרטים ברוסית
קטגוריה:סרטים על השואה
קטגוריה:סרטים רוסיים
ישראל מאיה

ישראל מאיה (נולד ב-25 בדצמבר 1964) הוא כדורגלן עבר ישראלי ששיחק בעמדות הקשר ומגן שמאלי.

==קריירת משחק==
מאיה היה בעל שליטה טובה בכדור, שיחק גם כקשר אחורי וגם כמגן שמאלי. התחיל בגיל 10 במחלקת הנוער של שמשון תל אביב. בגיל 17 העלה אותו המאמן יצחק שניאור לקבוצת הבוגרים. בגיל 19 שחרר אותו שניאור משמשון בטענה של חוסר רצינות באימונים. מאיה הצטרף לקבוצת הפועל יהוד בליגה הלאומית למשך לעונה אחת. לאחר מכן החליט להפסיק לשחק ונסע לארצות הברית במטרה לעבוד ולגור עם אחיו. מאיה חזר לישראל בשנת 1985 בעקבות מחלת אימו. לאחר מכן שב לארצות הברית ואימו חלתה שוב ונפטרה כעבור חודש וחצי. בעונת 1986–1987 שב לישראל וחזר לשחק כדורגל בקבוצת הפועל לוד אצל המאמן צבי רוזן. בעונת 1987–1988 הגיע לבית"ר תל אביב, שם שיחק במשך שתי עונות במהלכן הייתה לו תקרית אלימה עם השוער אריה חביב.

למרות שכנועיו של ארצי בן-יעקב, יושב ראש בית"ר תל אביב שלא יעזוב, חתם מאיה בעונת 1989–1990 בהפועל ירושלים בליגה הלאומית, אך באמצע העונה עזב את הקבוצה בעקבות חילופי האשמות בינו לבין יושב הראש יואב דוגה. מאיה הצטרף להפועל תל אביב שהייתה בעיצומו של מאבק העלייה בליגה הארצית וסוף העונה חגג איתה את החזרה ללאומית.

בעונת 1990–1991 חזר לבית"ר תל אביב וחתם על חוזה לשלוש עונות. מאיה נפצע לאחר מספר מחזורים מתיקול של יוסי זאנה בבני יהודה תל אביב והושבת לתקופה של 5 חודשים. מאיה חזר לשחק בפברואר ושוב הסתכסך עם הנהלת בית"ר תל אביב, התנצל ונקנס לאחר חודש השעיה וחזר לשחק. באמצע עונת 1991–1992 הושאל להפועל תל אביב, איתה סיים את העונה במקום ה-9 בטבלה.

בעונת 1992–1993 חזר לבית"ר תל אביב ושיחק עונה אחת, שבסיומה ירדה הקבוצה לליגה הארצית מבמקום האחרון. בעונת 1993–1994 הצטרף לקבוצת צפרירים חולון בליגה הלאומית, בה שיחק עונה וחצי. לאחר מכן עבר לחצי עונה לקבוצת מכבי עירוני אשדוד ובסוף עונת 1994–1995 ירד איתה לליגה הארצית במחזור האחרון.

בעונת 1995–1996 הצטרף להפועל בת ים מהליגה הארצית, בה שיחק מספר עונות ופרש ממשחק בגיל 35. מאיה השתתף בכדורגל באולמות עם אבירי בת ים בתחילת שנות האלפיים. כיום לוקח מאיה חלק בקבוצת הוותיקים של הפועל תל אביב.

==קישורים חיצוניים==
* [http://wiki.red-fans.com/index.php?title=ישראל_מאיה ישראל מאיה], באתר "ויקיפועל"
* [http://jpress.org.il/Olive/APA/NLI_heb/SharedView.Article.aspx?href=MAR%2F1989%2F12%2F07&id=Ar05900&sk=21D49229 עובר לשווא], בעיתון מעריב 7 בדצמבר 1989

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:מגני כדורגל ישראלים
קטגוריה:כדורגלני שמשון תל אביב
קטגוריה:כדורגלני הפועל יהוד
קטגוריה:כדורגלני הפועל לוד
קטגוריה:כדורגלני בית"ר תל אביב
קטגוריה:כדורגלני הפועל ירושלים
קטגוריה:כדורגלני הפועל תל אביב
קטגוריה:כדורגלני צפרירים חולון
קטגוריה:כדורגלני מכבי עירוני אשדוד
קטגוריה:כדורגלני הפועל בת ים
קטגוריה:תל אביב-יפו: כדורגלנים
קטגוריה:ישראלים שנולדו ב-1964
סאמאן קודוס

סייד סאמאן קודוס (בפרסית: سید سامان قدّوس, בשוודית: Saman Ghoddos; נולד ב-6 בספטמבר 1993) הוא כדורגלן איראני-שוודי, המשחק בעמדת הקיצוני בקבוצת ברנטפורד ובנבחרת איראן.

==קריירת מועדונים==
קודוס נולד בשוודיה, להורים שהיגרו למאלמה מהעיר אהוואז שבאיראן. קודוס התחיל את הקריירה שלו בלימהאמן בונקפלו וטרלבורג מהליגה השלישית בשוודיה. לפני עונת , חתם בסיריאנסקה מהליגה השוודית השנייה, בה שיחק בשנתיים.

בעונת , חתם באסטרסונד מליגת העל השוודית. בעונת הבכורה שלו במועדון כבש 10 שערים, דבר שעורר עניין מצידם של הרטה ברלין ואייאקס. בעונת , זכה עם אסטרסונד בגביע השוודי, בו קודוס תרם 7 שערים. קודוס אף היה שותף לעלייה ההיסטורית של המועדון לשלב הבתים של הליגה האירופית עונה לאחר מכן. בסיום העונה, נבחר לשחקן ההתקפה של העונה בשוודיה.

ב-23 באוגוסט 2018, קודוס חתם באמיין מליגת העל הצרפתית תמורת כ-3.8 מיליון אירו. סכום זה, העמיד את קודוס במקום השלישי ברשימת הכדורגלנים היקרים בתולדות הליגה השוודית אחרי אלכסנדר איסאק וזלאטן איברהימוביץ'. יומיים לאחר מכן, ערך את הופעת הבכורה שלו בקבוצה בניצחון 1–4 נגד ריימס. במשחק זה, אף כבש בדקה ה-58 של המשחק, והפך לכדורגלן האיראני הראשון שכובש בליגה הצרפתית הראשונה.

ב-29 באוגוסט 2019, פיפ"א השעתה את קודוס מפעילות ובנוסף הטילה עליו כנס בגובה של 4 מיליון אירו, בגין חתימתו בווסקה טרם הצטרפותו לאמיין.

ב-21 בספטמבר 2020 הושאל קודוס לברנטפורד מהצ'מפיונשיפ. ב-14 בינואר השלים את מעברו לברנטפורד באופן קבוע.

==קריירה בינלאומית==
קודוס היה זכאי לייצג גם את שוודיה מולדתו, ואת איראן בזכות שורשיו. בדצמבר קודוס זומן לסגל נבחרת שוודיה לקראת משחקי ידידות נגד ו. ב-8 בינואר 2017, ערך את הופעת הבכורה שלו בנבחרת וארבעה ימים לאחר מכן כבש את שער הבכורה שלו בנבחרת.

מאחר שדקות המשחק שרשם בנבחרת שוודיה היו במשחקי ידידות, קודוס היה יכול לייצג נבחרת אחרת אותה הוא זכאי לייצג. ביוני קיבל פנייה מההתאחדות לכדורגל באיראן, לייצג את הנבחרת המקומית. ב-26 באוגוסט 2017 הודיע קודוס בחשבון האינסטגרם כי בכוונתו לייצג את איראן, לאחר שלא קיבל זימון לסגל נבחרת שוודיה. למרות זאת, ב-27 בספטמבר קיבל זימון מנבחרת שוודיה לקראת המשחקים נגד ו, אך קודוס בחר לסרב לזימון על מנת לייצג את איראן. ב-5 באוקטובר 2017, קודוס ערך את הופעת הבכורה שלו בנבחרת איראן בניצחון 0–2 נגד . ב-9 בנובמבר, הבקיע את שער הבכורה שלו בנבחרת משחק נגד . קודוס נכלל בסגל הנבחרת לקראת מונדיאל 2018 וגביע אסיה בכדורגל 2019.

נכלל בסגל נבחרת איראן לטורניר מונדיאל 2022.

נכלל בסגל נבחרת איראן לטורניר גביע אסיה 2023.

==תארים==
; אסטרסונד
*הגביע השוודי: 

; אישיים
*שחקן ההתקפה של השנה: 
*כדורגלן החודש בליגה השוודית: יולי 

==קישורים חיצוניים==

== הערות שוליים ==

קטגוריה:כדורגלנים שוודים
קטגוריה:כדורגלנים איראנים
קטגוריה:קשרי כדורגל שוודים
קטגוריה:קשרי כדורגל איראנים
קטגוריה:חלוצי כדורגל שוודים
קטגוריה:חלוצי כדורגל איראנים
קטגוריה:מאלמה: כדורגלנים
קטגוריה:כדורגלני אסטרסונד
קטגוריה:כדורגלני אמיין
קטגוריה:כדורגלני ברנטפורד
קטגוריה:כדורגלני נבחרת שוודיה
קטגוריה:כדורגלני נבחרת איראן
קטגוריה:כדורגלני מונדיאל 2018
קטגוריה:כדורגלני גביע אסיה 2019
קטגוריה:כדורגלני מונדיאל 2022
קטגוריה:כדורגלני גביע אסיה 2023
קטגוריה:ספורטאים זרים בצרפת
קטגוריה:ספורטאים שוודים באנגליה
קטגוריה:ספורטאים איראנים באנגליה
קטגוריה:שוודים שנולדו ב-1993
קטגוריה:איראנים שנולדו ב-1993
אישה מכה נאו-נאצי עם תיק יד

אישה מכה נאו-נאצי עם תיק יד (בשוודית: Kvinnan med handväskan; תרגום מילולי: "האישה עם התיק") הוא תצלום מפורסם, שצולם בעיר וקשה שבשוודיה ב-13 באפריל 1985 על ידי הצלם האנס רונסון.

התצלום מתעד את דנוטה דניאלסון (בשוודית: Danuta Danielsson), אישה שוודית ממוצא יהודי כבת 38, בשעה שהיא מכה נאו-נאצי באמצעות תיק יד במהלך תהלוכת רחוב של תומכי המפלגה הלאומית הנורדית הנאו-נאצית.

התצלום של רונסון נבחר כתצלום השנה בשוודיה לשנת 1985, ובהמשך כתצלום המאה על ידי מגזין Vi והאגודה לצילומים היסטוריים של שוודיה.<ref name="dn"></ref>

==רקע ופרטי האירוע==
דנוטה דניאלסון, האישה המתועדת בתצלום, נולדה בשנת 1947 בפולין לאם ניצולת שואה ממוצא יהודי-פולני, אשר נכלאה במחנה הריכוז מיידנק במהלך מלחמת העולם השנייה. בבגרותה, התאהבה דניאלסון בגבר ממוצא שוודי אותו הכירה במסגרת פסטיבל ג'אז, ובהמשך עברה יחד עמו להתגורר בשוודיה.<ref name="winw"></ref><ref></ref>

ב-13 באפריל 1985, חברים במפלגה הלאומית הנורדית, קבוצה נאו-נאצית קיצונית, קיימו צעדה פומבית ברחובות וקשה, עיר מגוריה של דניאלסון. הצעדה תוכננה כתגובה להופעה של ראש המפלגה הקומוניסטית ותקריות החלו עוד בבוקר. דניאלסון התגנבה מאחורי אחד מהצועדים בתהלוכה, סאפו סלוסקה - חבר במפלגה הלאומית הנורדית ופעיל נאו-נאצי, והכתה אותו באמצעות תיק היד שלה - אירוע שהוביל לפיצוץ ההפגנה.

התקרית תועדה על ידי הצלם האנס רונסון שהיה במקום, ופרסם את הצילום בעיתון השוודי הנפוץ דגנס ניהטר כבר ביום למחרת. בהמשך, התצלום פורסם גם בעיתונים בריטיים שונים.

לאחר פרסומו, עורר התצלום דיון ציבורי בשוודיה בדבר ה"אלימות שמופנית נגד מפגינים חפים מפשע".

בעקבות פרסום התמונה, הפכה דניאלסון לידוענית בעיר מגוריה. ב-1988 התאבדה דניאלסון באמצעות קפיצה ממגדל מים.<ref name="Seluska"></ref>

סלוסקה עצמו הורשע מאוחר יותר באותה שנה בעינוי וברצח הומוסקסואל יהודי.

בהמשך, הוקם בעיר ורברג שבשוודיה פסל לזכרה של דניאלסון.<ref name="Israel">[http://www.timesofisrael.com/swedish-town-nixes-statue-of-woman-hitting-neo-nazi/ Swedish town nixes statue of woman hitting neo-Nazi], by Judah Ari Gross; in the Times of Israel; published March 1, 2015; retrieved December 9, 2016</ref><ref></ref><ref></ref><ref></ref>

==ראו גם==
* המפלגה הלאומית הנורדית

== קישורים חיצוניים ==

* [http://www.hansrunesson.se/ התמונה באתר הרשמי של האנס רונסון]
* [https://rarehistoricalphotos.com/woman-nazi-handbag-sweden-1985/ התמונה באתר "תמונות היסטוריות נדירות"]

== הערות שוליים ==

קטגוריה:יהדות שוודיה
קטגוריה:אנטישמיות
קטגוריה:יצירות משנת 1985
קטגוריה:תצלומי גברים
קטגוריה:תצלומי נשים
קטגוריה:אלימות
חיים שעשוע

חיים שעשוע (נולד ב-19 בינואר 1966) הוא כדורגלן עבר ישראלי ששיחק בעמדת הקשר.

==קריירה כשחקן==
שעשוע גדל במחלקת הנוער של מכבי פתח תקווה. בגיל 18 העלה אותו המאמן משה מאירי לקבוצת הבוגרים, ושעשוע החל לצבור דקות משחק רבות, והיווה הפתעת העונה עבור מאירי. שעשוע, ששיחק בעמדת הקשר ההתקפי, לרוב היה מבשל שערים ולא נחשב לסקורר של הקבוצה. השתייך בשנת 1986 לסגל הנבחרת הצעירה אצל המאמן מיליאנקו מיחיץ' . שעשוע המשיך בקבוצתו עד סוף עונת 1987–1988 ובסיום העונה ירדה הקבוצה לליגה הארצית מהמקום האחרון. עזיבתו נבעה בסכסוך כספי, החרמת אימונים והשעייתו על ידי ההנהלה.

בעונת 1988–1989 הושאל לקבוצת מכבי עירוני אשדוד ששיחקה בליגה ב' ובסוף העונה העפיל איתה לליגה א'. בעונת 1989–1990 שב למכבי פתח תקווה ששיחקה בליגה הארצית ונפצע במהלך העונה ברצועה הצולבת. פציעה שגרמה לו לפרוש סופית ממשחק בגיל 24.

שעשוע מחזיק בתעודת מאמן, מאז שנת 2002 מאמן במחלקת הנוער של מועדון ספורט אשדוד, בעיקר בקבוצות הילדים.

==חיים אישיים==
שעשוע מתגורר באשדוד מאז שנת 1992. לפרנסתו עובד בדואר ישראל. ארבעת בניו שיחקו ומשחקים כדורגל.

==קישורים חיצוניים==

* [http://jpress.org.il/Olive/APA/NLI_heb/SharedView.Article.aspx?href=MAR%2F1985%2F09%2F08&id=Ar03800&sk=E73973BA תמונת סגל מכבי פתח תקווה], מעריב 8 בספטמבר 1985

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני מכבי פתח תקווה
קטגוריה:כדורגלני מכבי עירוני אשדוד
קטגוריה:קריית אונו: כדורגלנים
קטגוריה:מאמני כדורגל ישראלים
קטגוריה:ישראלים שנולדו ב-1966
פורד פלקון BA

פורד פלקון BA (באנגלית: Ford Falcon BA) היא מכונית סלון מתוצרת יצרנית הרכב פורד אוסטרליה , חברת בת של פורד אשר יוצר בין השנים 2005–2002 באוסטרליה.

==תצורות==
* 4 דלתות - סדאן
* 5 דלתות - סטיישן
* 2 דלתות - טנדר מסוג "Utility"

=="פורד פלקון BA"==
* יוצרו 196,023 יחידות.
* דגמי "פורד פלקון BA" יוצרו מספטמבר 2002 - אוקטובר 2005.
* 5 נוסעים.
* מנוע קדמי.
* סוגי מנוע: מנועי בנזין, מנוע גז.
* סוג הנעה: הנעה אחורית.
* מנוע קירור מים.
* דגם "פורד פלקון BA" מסוג "XR8" מנוע V8, השתתף במרוצי מכוניות.
* דגמי "BA Falcon XR6 Turbo", "BA Falcon XR8 Turbo" ודגם "FPV BA GT Boss 290" הוגדרו כ"מכונית שרירים". בדגמים הורכבו מנועי V8 צילינדרים.
* דגמי "פורד פלקון BA" בתצורות סדאן, סטיישן וטנדר מסוג "Utility" משרתים כניידות משטרה ב"משטרת אוסטרליה".
== תמונות ==
<gallery mode="packed" heights="90">
קובץ:2002-2004 Ford Falcon (BA) XR6 sedan (18918945385).jpg | "פורד פלקון BA" דגם "XR6"
קובץ:2002 Ford Falcon (BA) XT sedan (2015-05-29) 02.jpg | "פורד פלקון BA" דגם "XT", שנת 2002
קובץ:2004 Ford Falcon (BA) XR6 Turbo sedan (17138127146).jpg | "פורד פלקון BA" דגם "XR6 Turbo", שנת 2004
קובץ:2005 Ford Falcon (BA II) XR8 Enforcer sedan (23475622549).jpg | "פורד פלקון BA" דגם "XR8 Enforcer", שנת 2005
קובץ:2004-2005 Ford Falcon (BA II) XR6 Turbo sedan (2007-04-07) 02.jpg| "פורד פלקון BA" דגם "XR6 Turbo"
קובץ:2004-2005 Ford Fairmont (BA II) Ghia sedan (2009-07-05).jpg| "פורד פלקון BA" דגם "Ghia"
קובץ:2003 Ford Falcon (BA) XR6 Turbo sedan (17164291199).jpg | "פורד פלקון BA" דגם "XR6 Turbo" - מבט לתא הנהג ולוח מחוונים
קובץ:2005 Ford Falcon (BA II) XT station wagon (2015-05-29) 02.jpg| "פורד פלקון BA" דגם "XT", שנת 2005 - סטיישן
קובץ:2004 Ford Falcon (BA) XR6 Turbo utility (2010-07-08) 02.jpg| "פורד פלקון BA" דגם "XR6 Turbo", שנת 2004 - טנדר מסוג "utility" 
קובץ:2004 Ford Falcon (BA II) RTV utility (2010-07-08).jpg | "פורד פלקון BA", שנת 2004 - טנדר מסוג "utility"
</gallery>

<gallery mode="packed" heights="120">
קובץ:Falcon Police Car.jpg | "פורד פלקון BA" דגם "XR6" - ניידת משטרה
קובץ:AFPPSColinFalcon.jpg | "פורד פלקון BA" דגם "XT", סטיישן - ניידת משטרה
קובץ:WA Police GC107.jpg | "פורד פלקון BA" - טנדר מסוג "utility", ניידת משטרה
קובץ:Victoria Police Ford Falcon XR8.jpg| "פורד פלקון BA" דגם "XR8" - ניידת משטרה
קובץ:VicPol - Ford BA Falcon ute.jpg | "פורד פלקון BA" - טנדר מסוג "utility", ניידת משטרה
</gallery>

==ראו גם==
* פורד פלקון
* פורד פלקון XP
* פורד פלקון XG
* פורד פלקון ED
* פורד XY פלקון GT

==קישורים חיצוניים==

==הערות שוליים==

קטגוריה:מכוניות סלון
קטגוריה:מכוניות סטיישן
קטגוריה:טנדרים
קטגוריה:מכוניות שרירים
BA
קטגוריה:דגמי מכוניות שהושקו ב-2002
קטגוריה:כלי רכב המיוצרים באוסטרליה
מפלגת הרייך השוודי

מפלגת הרייך השוודי (בשוודית: Nordiska rikspartiet) הייתה מפלגה פוליטית נאו-נאצית בשוודיה, שנוסדה בשנת 1956 על ידי גוראן אסר אורדסון (Göran Assar Oredsson).

המפלגה התמודדה בשנת 1973 בבחירות לפרלמנט של שוודיה, הריקסדאג, אך קיבלה מאות בודדות של קולות ולא זכתה למושב בפרלמנט.

המפלגה התפרקה בשנת 2009.<ref></ref>

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שוודיה: מפלגות
קטגוריה:מפלגות נאו-נאציות
קטגוריה:מפלגות שהוקמו ב-1956
תאודור פון שפונק

קרל אנטון תאודור גראף פון שפונק (בגרמנית: Karl Anton Theodor Graf von Sponeck; 24 בינואר 1896 – 13 ביוני 1982) היה גנרל בצבא הגרמני שפיקד על כוחות שריון במלחמת העולם השנייה.

== ביוגרפיה ==
=== ראשית חייו ===
פון שפונק נולד ב-24 בינואר 1896 בדרמשטאדט למיור אנטון פון שפונק ואשתו תרזה לבית פון קורנברג, ובשנת 1914 התגייס לצבא הקיסרות הגרמנית והצטרף לרגימנט הגרנדירים של המשמר ה-1 (הקיסר אלכסנדר), עמו לחם במלחמת העולם הראשונה. על פעולותיו בקרבות הוענק לו עיטור צלב הברזל דרגה ראשונה ושנייה, צלב האבירים של מסדר בית הוהנצולרן עם חרבות וצלב הכבוד של מלחמת העולם 1914/1918.

לאחר המלחמה פרש פון שפונק מהצבא בינואר 1920 והועבר למשטרת הביטחון, אך במאי אותה שנה הצטרף לרייכסווהר ומילא בו תפקידי פיקוד ומטה. ב-1 באפריל 1929 הועלה לדרגת האופטמן, ובשנים שלאחר מכן הוא מילא מספר תפקידי מטה שבהם מאוד הצליח והוא הועלה לדרגת אוברסט לוטננט.

=== מלחמת העולם השנייה ===
במהלך הפלישה לפולין שימש פון שפונק כקצין מטה בקורפוס הממונע ה-15 תחת פיקודו של הרמן הות. במרץ 1940 הועלה לדרגת אוברסט ומונה למפקד רגימנט הרובאים ה-11, שהיה חלק מדיוויזיית הפאנצר ה-9, ולחם עמו במהלך המערכה על צרפת ועל ארצות השפלה, המערכה בבלקן ובמהלך מבצע ברברוסה. ב-12 בספטמבר 1941 הוענק לו על פעולותיו עיטור צלב האבירים של צלב הברזל, וב-1 בנובמבר 1941 הוא נפצע בברכו בהתקפה על קורסק. בספטמבר 1942 הועבר לצפון אפריקה, שם מונה למפקד הדיוויזיה הקלה ה-90 במקום אולריך קלימן והועלה לדרגת גנרל מיור ב-1 בנובמבר. הוא פיקד על הדיוויזיה במהלך קרב אל עלמיין השני ובמהלך המערכה בתוניסיה, וב-12 במאי 1943 נפל עם כוחותיו בשבי הצבא הבריטי.

=== לאחר המלחמה ===
בשנת 1947 שוחרר מהשבי, ולאחר שחרורו עבד זמן מה כמנהל מכירות בבית חרושת למכונות בווירטמברג. הוא התגורר עד סוף ימיו בטירת באקינגן אן דר ברנץ, ונפטר בגיל 86 בבית החולים היידנהיים ב-13 ביוני 1982.

== קישורים חיצוניים ==
* [https://forum.axishistory.com/viewtopic.php?t=28167 תאודור פון שפונק] באתר axishistory

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים
קטגוריה:חיילי הרייכסווהר
קטגוריה:אנשי צבא גרמנים במלחמת העולם הראשונה
קטגוריה:גרמנים שנשבו במלחמת העולם השנייה
קטגוריה:גרמנים שנולדו ב-1896
קטגוריה:גרמנים שנפטרו ב-1982
ניר דנן

ניר (נירו) דנן (נולד ב-24 בנובמבר 1980) הוא מפיק מוזיקלי, גיטריסט, מלחין ופזמונאי ישראלי.

==קריירה מוזיקלית==
ב-2007 הכיר את הזמר והראפר טונה והשניים החלו ליצור חומר מקורי. ב-2011 הקליטו דנן וטונה אלבום מקורי והקימו את ההרכב "טונהמן ג'ונס". ב-2012 חידשו השניים את שירו של מאיר אריאל "עברנו את פרעה". שיריהם לא זכו להצלחה והאלבום נגנז. ב-2013 הפיק יחד עם טונה לנצ'י נצ' את השירים "מוזיקה טובה", "בור ועם הארץ" ואת "קפה וסיגריה", בו גם שר, וכן ניגן את סולו הגיטרה. השירים זכו להצלחה רבה. ב-2013 יחד עם המוזיקאי יקיר בן טוב החלו לעבוד על האלבום גם זה יעבור של טונה. ב-2014 הפיק מוזיקלית לדני רובס את האלבום האיש עם הגיטרה.

ב-2015 הפיק את השיר "גם זה יעבור" של טונה, מתוך האלבום באותו השם, שזכה להצלחה רבה ואף הגיע למקום ה-16 במצעד הפזמונים העברי השנתי של גלגלצ. בהמשך השנה, יצא לאור האלבום כולו, וזכה להצלחה רבה. כמו כן, עבור האלבום, זכה דנן יחד עם טונה בפרס אקו"ם על שם יוסי בנאי על הישג השנה למחבר.

ב-2017 יצא אלבומו השני של טונה, טונהפארק, שהפיק בשיתוף המוזיקאי יקיר בן טוב וטונה עצמו. האלבום זכה אף הוא להצלחה רבה ושבחים רבים ממבקרי המוזיקה. בין השירים שבלטו מתוכו היו סחרחורת (שיר) , י"א 2 ובסיבוב. באותה השנה הפיק דנן את "הבלדה לפתח תקווה" וכן לקח חלק בלחן השירים "הריני" ו"כפרה שלי" מתוך האלבום שפל וגאות של רביד פלוטניק. בנוסף, הפיק יחד עם טונה את השיר "12 שנים של בדידות" מאותו אלבום. ב-2018 הפיק את אלבומו הרביעי של הזמר אוהד חיטמן, "רעידות".

ב-2019 הפיק את השירים "שווארמה" ו"מדינת משטרה", ויחד עם טונה הפיק את השיר "סמוראי" של רביד פלוטניק, מתוך אלבומו החמישי ועכשיו לחלק האומנותי. באותה השנה, יצא אלבומו השלישי של טונה, ועכשיו לחלק האינטרגלקטי אותו הפיק דנן יחד עם יקיר בן טוב. באותה שנה, יחד עם יקיר בן טוב הפיקו לקובי אפללו את השיר "אהבה שלי".

ב-2020 הוציא אלבום מוזיקה אינסטרומנטלי בשם "IX". באותה שנה, הפיק לתאיר חיים (A-WA) את שיר הבכורה שלה "מתבשלת לאט". באוקטובר 2020 הפיק את השיר "אור הירח" של אביב גפן בביצועם של טונה ויסמין מועלם, כחלק מפרויקט צו השעה, השיר זכה להצלחה רבה והיה למושמע ביותר בפרויקט.

ב-17 בדצמבר 2021 יצא אלבומו הרביעי של טונה, מזרח פרוע, אותו הפיק דנן יחד עם יקיר בן טוב. האלבום כולל את הסינגלים "הטוב, הרע ואחותך", "היי בייב" ו"סהרה", שיצא גם כגרסת לייב בהשתתפות יסמין מועלם וזכה להצלחה במצעדי הפזמונים. האלבום זכה בפרס אלבום השנה של תחנת הרדיו גלגלצ, ובפרס אקו"ם לאלבום השנה. ב-2022, השתתף בנגינה והפקת הסינגל "צ׳או בייבי" של בר צברי.

בנוסף דנן הפיק ביחד עם יקיר בן טוב את הסינגל "בין העיר לפרדס" של טונה המדבר על הקושי הנפשי של טונה במהלך מלחמת " חרבות ברזל" 

== דיסקוגרפיה ==
2020: IX

2023: After Life

== קישורים חיצוניים ==

* 
* 

== הערות שוליים ==

קטגוריה:מלחינים ישראלים
קטגוריה:פזמונאים ישראלים
קטגוריה:מפיקים מוזיקליים ישראלים
קטגוריה:זוכי פרס אקו"ם
קטגוריה:ישראלים שנולדו ב-1980